
AIŠKINAMASIS RAŠTAS
PRIE KRETINGOS RAJONO SAVIVALDYBĖS TARYBOS SPRENDIMO PROJEKTO „DĖL KRETINGOS RAJONO SAVIVALDYBĖS ILGALAIKIO IR TRUMPALAIKIO MATERIALIOJO TURTO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE KRETINGOS MARIJOS TIŠKEVIČIŪTĖS MOKYKLAI“

2026 m. rugsėjo 15 d.
Kretinga 

1. Parengto sprendimo projekto tikslas ir uždaviniai. 
[bookmark: _Hlk113616220]Perduoti Kretingos Marijos Tiškevičiūtės mokyklai patikėjimo teise valdyti, naudoti ir disponuoti juo Kretingos rajono savivaldybei nuosavybės teise priklausantį ilgalaikį ir trumpalaikį materialųjį turtą (mobilų elektrinį keltuvą su kėlimo diržais ir kėlimo diržus aukšta nugara) pagal priedą.
2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.
Kretingos rajono savivaldybės 2026–2028 metų strateginio veiklos plano, patvirtinto Kretingos rajono savivaldybės tarybos 2026 m. sausio 29 d. sprendimu Nr. T2-1 „Dėl Kretingos rajono savivaldybės 2026–2028 metų strateginio veiklos plano tvirtinimo“, Bendrosios programos Nr. 01 priemonėje 4.3.2.15 „Karo prievolės ir mobilizacijos administravimas“ ir Kretingos rajono savivaldybės 2026–2028 metų biudžete, patvirtintame 2026 m. sausio 29 d. sprendimu Nr. T2-2 „Dėl Kretingos rajono savivaldybės 2026–2028 metų biudžeto patvirtinimo“, buvo numatytos lėšos šio turto įsigijimui.
Kretingos rajono savivaldybės administracijos Civilinės saugos ir viešosios tvarkos skyrius vykdė viešųjų pirkimų procedūras ir įsigijo elektrinį keltuvą ir kėlimo diržus aukšta nugara. Bendra vertė – 1985,88 Eur. Kretingos Marijos Tiškevičiūtės mokykla pateikė raštą dėl minėto turto perdavimo valdyti, naudoti ir disponuoti juo patikėjimo teise.
Kretingos Marijos Tiškevičiūtės mokyklai perduotas turtas bus naudojamas savivaldybės savarankiškosioms funkcijoms – savivaldybės teritorijoje gyvenančių vaikų iki 16 metų mokymosi pagal privalomojo švietimo programas užtikrinimas, švietimo pagalbos teikimo mokiniui, mokytojui, šeimai, mokyklai, vaiko minimaliosios priežiūros priemonių vykdymo organizavimas ir koordinavimas  mokyklose užtikrinimas ir ikimokyklinio ugdymo, vaikų ir suaugusiųjų neformaliojo švietimo organizavimas, vaikų ir jaunimo užimtumo organizavimas ir valstybinei funkcijai – dalyvavimas rengiant ir vykdant mobilizaciją, demobilizaciją, priimančiosios šalies paramą – vykdyti.
Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (toliau – Įstatymas) 12 straipsnio 1 dalyje nurodyta, kad savivaldybės turtas, įskaitant pripažintą nereikalingu arba netinkamu (negalimu) naudoti savivaldybės turtą, patikėjimo teise valdyti, naudoti ir disponuoti juo perduodamas savivaldybės tarybos nustatyta tvarka. Vadovaujantis Įstatymo 12 straipsnio 2 dalies 1 punkto nuostatomis, savivaldybių turtas gali būti perduodamas patikėjimo teise savivaldybės biudžetinėms įstaigoms.
3. Kokių rezultatų laukiama. 
Perdavus Kretingos rajono savivaldybei nuosavybės teise priklausantį minėtą turtą Kretingos Marijos Tiškevičiūtės mokykla galės užtikrinti mokinių su judėjimo negalia patekimą į reikiamas mokyklos patalpas ugdymo proceso metu ir vykdant mobilizaciją.
4. Lėšų poreikis ir šaltiniai. 
Sprendimui įgyvendinti savivaldybės biudžeto lėšų nereikės. 
5. Kiti sprendimui priimti reikalingi pagrindimai, skaičiavimai ir paaiškinimai. 
Nėra.
6. Teisės akto projekto antikorupcinis vertinimo išvada dėl sprendimo projekto teikimo antikorupciniam vertinimui.
Teisės aktų projektų antikorupcinio vertinimo taisyklėse antikorupcinis vertinimas nenumatytas.
7. Autorius ar autorių grupė. 
Vietinio ūkio ir turto valdymo skyriaus vyr. specialistė S. Baublienė.
